Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi tiemaksujen sähköisten keruujärjestelmien yhteentoimivuudesta yhteisössä /* KOM/2004/0222 lopull. - COD 2003/0081 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi tiemaksujen sähköisten keruujärjestelmien yhteentoimivuudesta yhteisössä 2003/0081 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi tiemaksujen sähköisten keruujärjestelmien yhteentoimivuudesta yhteisössä 1. ASIAKIRJAN TAUSTA Ehdotus toimitettiin Euroopan parlamentille ja neuvostolle (asiakirja KOM(2003) 132 lopullinen - 2003/0081 (COD)): // 25. huhtikuuta 2003 Euroopan talous- ja sosiaalikomitean lausunto: // 29. lokakuuta 2003 Alueiden komitean lausunto: // 20. marraskuuta 2003 Euroopan parlamentin lausunto ensimmäisessä käsittelyssä: // 18. joulukuuta 2003 Muutettu ehdotus toimitettiin Euroopan parlamentille ja neuvostolle: // ei ole Yhteisen kannan hyväksyminen neuvostossa: // 22. maaliskuuta 2004 2. KOMISSION EHDOTUKSEN TAVOITE Liikennepolitiikan valkoisessa kirjassaan [1] komissio korostaa tarvetta antaa direktiivi yhteisön jäsenvaltioissa ja naapurivaltioissa tieliikenteessä käytettävien sähköisten maksunkeruujärjestelmien yhteentoimivuudesta. Päätavoitteena on välttää merkittävät ongelmat, joita kuljettajille ja erityisesti raskaan tavaraliikenteen kuljettajille aiheutuisi yhteensopimattomien kansallisten järjestelmien lisääntymisestä, sekä riski, että he tahtomattaan saattaisivat ulkomailla ajaessaan joutua toimimaan kyseisen maan lain vastaisesti, jos se eroaisi heidän kotimaansa lainsäädännöstä. Toisena tavoitteena on turvata sisämarkkinoiden sujuva toiminta välttämällä uusien teknisten esteiden synty jäsenvaltioiden välille. [1] Komission valkoinen kirja Eurooppalainen liikennepolitiikka vuoteen 2010: valintojen aika, KOM(2001) 370 lopullinen, 12.9.2001. Näistä syistä komissio antoi ehdotuksen, jonka tavoitteena on: - varmistaa nykyisten ja tulevien järjestelmien yhteentoimivuus, - esittää tuleville järjestelmille yhteistä teknistä ratkaisua, - ottaa käyttöön sähköisen maksunkeruun eurooppalainen palvelu vuoteen 2006 mennessä. 3. YHTEISTÄ KANTAA KOSKEVAT HUOMAUTUKSET Yhteinen kanta sisältää suurimman osan Euroopan parlamentin ja neuvoston 5. ja 18. joulukuuta 2003 ehdottamista, neuvoston yleisnäkemykseen sisältyvistä ja parlamentin ensimmäisessä käsittelyssä äänestetyistä muutoksista. Yhteinen kanta poikkeaa komission alkuperäisestä ehdotuksesta seuraavien kahden keskeisen kohdan osalta: - Yhteisessä kannassa 5,8 GHz:n mikroaaltotekniikkaa ja satelliittitekniikkaa käytettäisiin jatkossakin rinnakkain, kun taas komission alkuperäisessä ehdotuksessa satelliittitekniikka määrättäisiin ainoaksi ratkaisuksi tulevaisuudessa. Komission alkuperäisen ehdotuksen jälkeen mikroaaltotekniikan tilanne on selkiytynyt ja alan standardointi on edennyt merkittävästi, joten mahdollisuudet varmistaa sisämarkkinoiden vapaan kilpailun sääntöjen noudattaminen ovat huomattavasti kohentuneet. Tämä kehitys mahdollistaa nyt mikroaaltotekniikan käytön jatkamisen. - Yhteisessä kannassa muutetaan komission alun perin esittämää aikataulua. Yhteinen kanta edustaa kompromissia parlamentin kannan ja neuvoston enemmistön kannan välillä. Kompromissin mukaan sähköisen maksunkeruun eurooppalainen palvelu otetaan käyttöön seuraavan aikataulun mukaisesti: 1. Palvelun kaikki osatekijät määritellään 1. heinäkuuta 2006 mennessä (parlamentti olisi toivonut määräajaksi 1. tammikuuta 2007). 2. Palvelua on tarjottava kuorma- ja linja-autoille viimeistään kolmen vuoden kuluessa edellä kohdassa 1 mainitusta päivämäärästä, eli 1. heinäkuuta 2009 (parlamentin toivomus oli kaksi vuotta kohdan 1 päivämäärästä, eli 1. tammikuuta 2009). 3. Palvelua on tarjottava muun tyyppisille ajoneuvoille viiden vuoden kuluessa edellä kohdassa 1 mainitusta päivämäärästä, eli 1. heinäkuuta 2011 (parlamentin toivomus oli viisi vuotta kohdan 1 päivämäärästä, eli 1. tammikuuta 2011). 4. PÄÄTELMÄT Komissio katsoo, että neuvoston 22. maaliskuuta 2004 esittämä yhteinen kanta vastaa komission ehdotuksen tavoitteita ja henkeä. Näin ollen komissio voi hyväksyä yhteisen kannan. Yhteiseen kantaan on sanatarkasti tai sisällön osalta sisällytetty käytännöllisesti katsoen kaikki Euroopan parlamentin ensimmäisessä käsittelyssä esittämät tarkistukset. Neuvoston, parlamentin ja komission kannat ehdotuksen keskeisiin näkökohtiin ovat siis huomattavassa määrin lähentyneet toisiaan. Nämä kolme toimielintä ovat koko menettelyn ajan aktiivisesti työstäneet nyt saavutettua erinomaista kompromissiratkaisua. Tästä syystä komissio pyytää parlamenttia hyväksymään yhteisen kannan. Jäsenvaltioiden ja naapurivaltioiden asiantuntijoilla on sääntelykomiteassa edessään pitkä työrupeama sähköisen maksunkeruun eurooppalaisen palvelun toteuttamiseksi, joten olisi tärkeää, että tätä työtä voitaisiin tehdä alaa tulevaisuudessa sääntelevän oikeudellisen kehyksen määrittelemin suuntaviivoin.